ISPANIYA QIROLLIGI BILAN HAMKORLIKNI YaNADA KENGAYTIRISh ChORA-TADBIRLARI TO‘G‘RISIDA

O‘zbekiston Respublikasi Tashqi ishlar vazirligi va Ispaniya Qirolligi Tashqi ishlar vazirligi o‘rtasidagi siyosiy maslahatlashuvlar davomida erishilgan ahdlashuvlarning keng ko‘lamda va o‘z vaqtida amalga oshirilishini ta’minlash maqsadida Vazirlar Mahkamasi qaror qiladi:
 1. O‘zbekiston Respublikasi va Ispaniya Qirolligi o‘rtasidagi hamkorlikni yanada rivojlantirish bo‘yicha yaqin istiqbolga mo‘ljallangan tadbirlar rejasi ilovaga muvofiq tasdiqlansin.
 2. Vazirliklar va idoralarning yuqorida ko‘rsatib o‘tilgan tadbirlar rejasini bajarish bo‘yicha faoliyatini muvofiqlashtirish O‘zbekiston Respublikasi Tashqi ishlar vazirligiga yuklansin.
 3. Vazirliklar va idoralarning rahbarlari tadbirlar rejasida nazarda tutilgan bandlarning o‘z vaqtida va sifatli bajarilishini ta’minlasinlar, ularning bajarilishi to‘g‘risida Tashqi ishlar vazirligiga va O‘zbekiston Respublikasi Prezidenti huzuridagi Milliy xavfsizlik Kengashi apparatiga har chorakda axborot taqdim etsinlar.
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari R.S. Azimov zimmasiga yuklansin.